MAJOR เด้ง 4% ลุ้นกำไรปีนี้ทะลุพันล้าน รับธุรกิจฟื้นตัว โบรกเคาะเป้า 23.10 บ.
MAJOR ดีด 4% โบรกชี้ปี 66 กำไรทะลุพันล้าน รับธุรกิจอาหารและเครื่องดื่มฟื้นตัว รวมถึงโฆษณา และป๊อปคอร์นจะขยายขายนอกโรงภาพยนตร์มากขึ้น โดยแนะนำ “ซื้อ” ราคาเป้าหมาย 23.10 บาท
MAJOR ดีด 4% โบรกชี้ปี 66 กำไรทะลุพันล้าน รับธุรกิจอาหารและเครื่องดื่มฟื้นตัว รวมถึงโฆษณา และป๊อปคอร์นจะขยายขายนอกโรงภาพยนตร์มากขึ้น โดยแนะนำ “ซื้อ” ราคาเป้าหมาย 23.10 บาท
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 11:06 น. อยู่ที่ระดับ 15.80 บาท บวก 0.60 บาท หรือ 3.95% สูงสุดที่ระดับ 16.10 บาท ต่ำสุดที่ระดับ 15.50 บาท ด้วยมูลค่าการซื้อขาย 47.72 ล้านบาท

บล.ฟิลลิป ระบุในบทวิเคราะห์ว่า ทางฝ่ายวิจัยคาดรายได้ปี 2566 อยู่ที่ 8,381 ล้านบาท และกำไรสุทธิอยู่ที่ 1,033 ล้านบาท มาจากธุรกิจจะฟื้นตัวมากขึ้นในปีนี้ หลังจากกลับมาธุรกิจได้เป็นปกติ ทั้งจำนวนหนังที่เข้าฉายใกล้เคียงก่อนโควิดแล้ว และหนังใหญ่มากกว่าที่ปี 2565 รวมถึงกลับมาเพิ่มโรงภาพยนตร์ 45-50 โรงจากที่ชะลอในช่วงโควิด ซึ่งจะส่งผลดีไปยังธุรกิจอาหารและเครื่องดื่ม รวมถึงโฆษณา และป๊อปคอร์นจะขยายการขายนอกโรงภาพยนตร์มากขึ้นและเปิดตัวใหม่ในการขายเข้าร้านสะดวกซื้อ จะเห็นการเติบโตดีในธุรกิจนี้ โดยยังคงแนะนำ “ซื้อ” ราคาพื้นฐาน 23.10 บาท